मेरे सुबुद्ध, कानून के ज्ञाता पाठक दिल्ली के विशी सिन्हा को ‘सिंगला मर्डर केस’ में सस्पेंस की भरपूर खुराक मिली । बकौल उन के उपन्यास में इतने सस्पैक्ट थे कि दिमाग घूम के रह जाता था और हर सस्पैक्ट के पास कत्ल का कोई न कोई मकसद भी नजर आता था, थोड़े समय बाद उसे बेगुनाह साबित कर दिया जाता था और कोई नया सस्पैक्ट सामने आ जाता था । आखिर में जब कत्ल का खुलासा हुआ तो संशय होने लगा कि कहीं एक बार फिर कोई नया सस्पैक्ट नमूदार न हो जाये ।